
Nolikuma 5.pielikums
 ATKLĀTS KONKURSS
 “Skaņas, gaismas un skatuves aprīkojuma noma un uzstādīšana”, Identifikācijas Nr. JVP 2026/108/AK
Līguma projekts 
 “Skaņas, gaismas un skatuves aprīkojuma noma un uzstādīšana”, identifikācijas Nr. JVP 2026/108/AK
Jelgavā									Datums skatāms laika zīmogs

Jelgavas valstspilsētas pašvaldības iestāde „Kultūra”, reģ.Nr. 90001282471, juridiskā adrese: Krišjāņa Barona iela 6, Jelgava, LV-3001, tās vadītāja Mintauta Buškevica personā, kurš rīkojas uz Nolikuma pamata, turpmāk šī līguma tekstā saukts Nomnieks, no vienas puses, 
un 
<Pakalpojuma izpildītāja nosaukums, reģistrācijas numurs, juridiskā adrese>, tā <pilnvarotās personas amats, vārds, uzvārds> personā, kurš rīkojas uz ________________ pamata, turpmāk šī līguma tekstā saukts Iznomātājs, no otras puses, abi kopā un katrs atsevišķi saukti – Puses, pamatojoties uz 2026.gada __._______ iepirkuma komisijas lēmumu, pakalpojuma sniedzējs ir atzīts par uzvarētāju iepirkumā „Skaņas, gaismas un skatuves aprīkojuma noma un uzstādīšana”, ID Nr. JVP 2026/108/AK (turpmāk – iepirkums), izsakot savu gribu brīvi – bez maldiem, viltus un spaidiem, noslēdz šo līgumu, turpmāk tekstā Līgums, par sekojošo:

1.Līguma priekšmets
1.1. Iznomātājs apņemas pēc Nomnieka pieprasījuma nodrošināt skaņas, gaismas un skatuves aprīkojuma nomu un apkalpojošā personāla nodrošinājumu Nomniekam - skaņas, gaismas un skatuves aprīkojuma nomu no līguma slēgšanas dienas, turpmāk Līguma tekstā Pakalpojums.
1.2. Pakalpojuma nomas cena un tehniskā specifikācija, skatuves sagatavošanas un tehniskā aprīkojuma uzstādīšanas noteikumi, norādīti šī Līguma l. pielikumā - finanšu piedāvājums/ Iznomātāja piedāvājums un 2.pielikumā -tehniskā specifikācija/piedāvājums iepirkuma, kas ir šī Līguma neatņemama sastāvdaļa. Iznomātāja pienākums ir izpildīt saistības saskaņā ar piedāvājumu iepirkumam.
1.3. Iznomātājam jāpiemēro Pakalpojuma cenas samazinājums, ja Pakalpojums tiek sniegts vismaz 36 stundas. Cenas samazinājums jāpiemēro par periodu, kas pārsniedz 36 stundas. Pakalpojumu cenas atlaidi Iznomātājs ir norādījis iepirkuma piedāvājumā. Gadījumā, ja Iznomātājs nepiemēro Pakalpojumu cenas samazinājumu, kurš ir bijis jāpiemēro, Nomniekam ir tiesības piemērot līgumsodu 10% apmērā no konkrētā pasūtījuma kopsummas.

2.Līdzēju atbildība, pienākumi un tiesības
2.1. Nomnieks izmantojamo vienību skaitu, apkalpojošā personāla nodrošinājumu un pakalpojuma sniegšanas termiņus, saskaņo ar Iznomātāju, vienojoties, rakstiski vai tieši. Nomniekam ir pienākums savlaicīgi (ne mazāk kā 5 dienas pirms pasākuma) informēt Iznomātāju par nepieciešamo Pakalpojuma pieprasījumu.
2.2. Iznomātājs apņemas iznomāt un nodrošināt Nomniekam atbilstošu ražotāja standartiem un labas kvalitātes skaņas, gaismas un skatuves aprīkojumu, LR normatīvo aktu prasībām atbilstošus Pakalpojumus, tai skaitā, Pakalpojuma izmantotajam aprīkojumam un personālam ir pilnībā jāatbilst visam Nomnieka izvirzītajam prasībām iepirkumā, kā arī tehnikai ir pilnībā jāatbilst mērķim, kādam tas ir izmantojams un jāspēj veikt tai noteiktās funkcijas, tās izmantošanas laikā.
2.3. Nomniekam ir pienākums samaksāt Iznomātajam par Pakalpojumu saskaņā ar Līguma noteikumiem.
2.4. Iznomātajam ir pienākums savlaicīgi iesniegt Nomniekam rēķinus pasūtīto Pakalpojumu apmaksai.
2.5. Nomniekam ir tiesības vienpusēji bez otras puses piekrišanas lauzt Līgumu nosūtot Iznomātajam motivētu rakstisku uzteikumu, ja Iznomātājs pienācīgi nepilda savas ar šo Līgumu uzņemtās saistības, par ko tas jau vienu reizi ir rakstiski brīdināts.
2.6. Iznomātājs nav tiesīgs bez saskaņošanas ar Nomnieku veikt piedāvājumā norādītā apakšuzņēmēju nomaiņu un iesaistīt papildu apakšuzņēmējus līguma izpildē. Nomnieks var prasīt apakšuzņēmēja viedokli par nomaiņas iemesliem. 
2.7. Ja Iznomātājs vēlas veikt tāda apakšuzņēmēja nomaiņu, kurš Iznomātāja piedāvājumā norādīts kā apakšuzņēmējs, kura veicamās līguma daļas vērtība ir 10 000 euro (desmit tūkstoši euro) vai lielāka, vai jauna apakšuzņēmēja iesaistīšanu, kura veicamās līguma daļa plānota 10 000 euro (desmit tūkstoši euro) lielāka, tad Iznomātājam jāiesniedz rakstveida iesniegums Nomniekam, norādot ziņas par apakšuzņēmēju un tam nododamās līguma daļu -daļas nosaukumus un izpildāmās daļas apjomu naudas izteiksmē, un jāsaņem rakstveida piekrišana.
2.8. Nomnieks nepiekrīt piedāvājumā norādītā apakšuzņēmēju nomaiņai, ja pastāv kāds no šādiem nosacījumiem:
2.8.1. Iznomātāja piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz Iznomātāja apakšuzņēmēju;
2.8.2. tiek nomainīts apakšuzņēmējs, uz kura iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti iepirkumā;
2.8.3. piedāvātais apakšuzņēmējs, kura sniedzamās līguma daļas vērtība ir vismaz 10 000 euro (desmit tūkstoši euro), atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti iepirkumā;
2.8.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
2.9. Nomnieks nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Nomnieks pārbauda saskaņā ar Publisko iepirkumu likuma 62. panta piekto daļu.
2.10. Nomnieks pieņem lēmumu atļaut vai atteikt Iznomātājam apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Nomnieks, līguma 2.8.punktā minēto nosacījumu pārbaudi, veic uz attiecīgā lēmuma pieņemšanas dienu.
2.11. Iznomātājs ir vienpersoniski atbildīgs par tehnikas drošības, darba drošības, elektrodrošības, ugunsdrošības un citu normatīvo aktu prasības ievērošanu sniedzot Nomniekam Pakalpojumu.

3.Līguma summa un samaksas kārtība
3.1. Maksimāla Līguma summa, ko Nomnieks samaksā Iznomātajam šī Līguma ietvaros par Pakalpojumu ir līdz EUR 500 000,00 (pieci simti tūkstoši un 00 euro centi) bez PVN.
3.2. Nomnieks veic samaksu par sniegtajiem pakalpojumiem saskaņā ar Iznomātāja rēķinu 10 (desmit) darba dienu laikā pēc pieņemšanas- nodošanas akta abpusējas parakstīšanas dienas un rēķina saņemšanas.. Iznomātājs rēķinu sagatavo elektroniskā veidā un nosūta uz Pasūtītāja oficiālo elektronisko adresi kā e-adreses ziņojuma pielikumu (XML un PDF formātā).
3.3. Nomas cena par Pakalpojumu ir norādīta šī Līguma 2. pielikumā, kas atbilst Iznomātāja piedāvājumam Nomnieka rīkotajā iepirkumā.
3.4. Pakalpojuma kopēja nomas cena tiek noteikta atkarībā no Nomnieka veiktā pieprasījuma, atbilstoši Līguma 2.pielikuma noradītajām Pakalpojuma nomas cenām.
3.5. Par Līguma 3.2.punkta noteikto Pakalpojuma apmaksas termiņu nokavējumu Iznomātajam ir tiesības noteikt Nomniekam līgumsodu 0,1% apmērā no laikā nesamaksātās summas par katru nokavējuma dienu, bet kopsummā ne vairāk kā 10% no nesamaksātās summas.
3.6. Par Līguma 4.1.,4.2., un/vai 4.4. punktos noteikta termiņa nokavējumu Iznomātājs maksā Nomniekam līgumsodu 0,1%  apmērā no konkrētā pasūtījuma kopsummas par katru nokavējuma dienu bet kopsummā ne vairāk kā 10% no konkrētā pasūtījuma summas.
3.7. Nomnieks var veikt avansa norēķinu 100% apmērā par Iznomātāja sniegtajiem pakalpojumiem. Iznomātājs iesniedz Nomniekam rakstveida apliecinājumu, ka tiks nodrošināts pakalpojums, par ko tiks veikts avansa maksājums.

4. Pakalpojuma pieņemšanas kārtība
4.1. Iznomātājs vienam pasākumam skaņas, gaismas aparatūru uzstāda, nepārsniedzot 24 (divdesmit četras stundas).
4.2. Iznomātājs nodrošina skatuves sagatavošanu pasākumam (uzbūve, skaņas, gaismas izvietošana un komutācija), nepārsniedzot 36 (trīsdesmit sešas stundas).
4.3. Pakalpojuma pārbaude:
4.3.1. vienlaicīgi ar Pakalpojuma pieņemšanu attiecīgā Nomnieka atbildīgā persona (_________________________________), turpmāk Līguma teksta - Nomnieka atbildīgā persona, veic Pakalpojuma kvalitātes, un nomā ņemamo vērtību skaita pārbaudi;
4.3.2. Ja Nomnieka atbildīgā persona konstatē Pakalpojuma neatbilstību Līguma prasībām, kā rezultātā Nomnieks vairs nav ieinteresēts Pakalpojuma saņemšanā, Pakalpojums neatbilst specifikācijai, kvalitātei un daudzumam, tad Pakalpojums, netiek pieņemts un par to tiek sastādīts defektācijas  akts, kas kā kārtējais pielikums kļūst par Līguma neatņemamu sastāvdaļu.
4.4. Gadījumā, ja Iznomātājs nodrošina Līguma prasībām neatbilstošu, nekvalitatīvu Pakalpojumu, Līdzēji fiksē konstatētās nepilnības defektu aktā un norāda termiņu nepilnību novēršanai. Iznomātāja pienākums ir novērst konstatētos pārkāpumus nekavējoties, bet ne vēlāk kā vienas dienas laikā un segt visus Nomniekam radušos zaudējumus šai sakarā.

5. Līguma darbība

5.1. Līgums stājās spēkā no līguma slēgšanas dienas uz laiku līdz 24 mēnešiem vai līdz brīdim, kad ir sasniegta šī Līguma 3.1.punktā noteiktā maksimālā summa (atkarībā, kurš no apstākļiem iestājas pirmais).
5.2. Līgumu var izbeigt pirms termiņa tikai līgumā noteiktajos gadījumos un kārtībā. Puse paziņo otrai Pusei par līguma izbeigšanu 10 (desmit) darba dienas pirms līguma izbeigšanas.
5.3. Nomniekam ir tiesības izbeigt līgumu pirms termiņa gadījumos, ja:
5.3.1. Iznomātājs kļūst maksātnespējīgs, bankrotē, tā darbība ir apturēta vai pārtraukta;
5.3.2. Iznomātājs  nesniedz Pakalpojumu līgumā norādītajā termiņā un apjomā;
5.3.3. Nomnieks, ar rakstisku paziņojumu, ir tiesīgs līgumu lauzt nekavējoties, ja līgumu nav iespējams izpildīt tādēļ, ka Iznomātājam līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
5.3.4. Nomniekam ir tiesības vienpusēji izbeigt Līgumu, ja konstatēts, ka Līguma izpildē tiek izmantotas Krievijas Federācijas un Baltkrievijas Republikas izcelsmes preces un pakalpojumi.
5.3.5. Nomniekam ir tiesības vienpusēji atkāpties no līguma pirms termiņa:
5.3.5.1. nosūtot Iznomātājam rakstisku paziņojumu Līgumā noteiktajā kārtība, Publisko iepirkumu likuma 64.panta pirmajā daļā noteiktajos gadījumos;
5.3.5.2. 2 (divus) mēnešus iepriekš nosūtot Iznomātājam rakstisku paziņojumu, ja Iznomātājs vairs nav ieinteresēts izmantot Iznomātāja pakalpojumu.
5.3.6. Iznomātājs pēc Nomnieka iepriekšēja brīdinājuma un/vai defekta akta nosūtīšanas Iznomātājam, nenovērš vai nevar novērst konstatētos trūkumus, defektus un citas neatbilstības Pakalpojuma sniegšanā, saskaņā šī līguma nosacījumiem.

6.Nepārvarama vara

6.1. Līdzējs tiek atbrīvots no atbildības par pilnīgu vai daļēju Līguma paredzēto saistību neizpildi, ja šāda neizpilde ir notikusi pēc Līguma parakstīšanas dienas. nepārvaramas varas, kuru nebija iespējams ne paredzēt, ne novērst, iestāšanas rezultātā. Šāda nepārvarama vara ietver sevī notikumus, kuri iziet ārpus Līdzēju kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, un citi norādījumi, kas ir saistoši Līdzējiem, un citi apstākļi, kas neiekļaujas Līdzēju iespējamās kontroles robežās) .
6.2. Līdzējam, kas nokļuvis nepārvaramas varas apstākļos, bez kavēšanās jāinformē par to otrs Līdzējs rakstiski 3 (trīs) darba dienu laikā pēc nepārvaramas varas iestāšanas un ziņojumam, ja nepieciešams, jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
6.3. Ja minēto apstākļu (Līguma 6.1. punkts) dēļ Līgums nedarbojas ilgāk par 20 (divdesmit) dienām, katram Līdzējam ir tiesības atteikties no Līguma izpildes, par to rakstveida brīdinot otru Līdzēju vismaz 10 (desmit) dienas iepriekš. Šajā gadījumā neviens Līdzējs nevar prasīt atlīdzināt zaudējumus, kas radušies šī Līguma izbeigšanās rezultātā.

7.Personas datu aizsardzība

7.1. Fizisko personu datus pusēm ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
7.2. Puses apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni. 
7.3.	Ja puses datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
7.4.	Puses nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja pusēm rodas pienākums no otras puses iegūtos fiziskās personas datus nodot tālāk trešajām personām, tas pirms šādu datu nodošanas informē par to otru pusi, ja vien normatīvie akti to neparedz vai neaizliedz.
7.5.	Pēc otras puses vai datu subjekta pieprasījuma, ja tas iespējams, iznīcina no otras puses iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
7.6	Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai pusei, par to, ka tās personas dati tiek apstrādāti šādam nolūkam, kā arī informēt par otras puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās puses, lai iegūtu papildu informāciju vai īstenotu savas kā datu subjekta tiesības.
7.7	Katra no pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
7.8	Informāciju par Jelgavas valstspilsētas pašvaldības veikto personas datu apstrādi pieejama Jelgavas valstspilsētas pašvaldības tīmekļa vietnē www.jelgava.lv, datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts dati@jelgava.lv. 

8.Citi līguma noteikumi

8.1.	Vienpusēja atkāpšanas no līguma nav pieļaujama, izņemot šajā Līgumā paredzētajos gadījumos. Ja Iznomātājs pēc Līguma parakstīšanas jebkuru iemeslu dēļ (izņemot Nomnieka tieši vainojamas rīcības dēļ) atteicies no Pakalpojuma sniegšanas, tad Nomniekam ir tiesības pieprasīt līgumsoda samaksu no Iznomātāja 10 % apmērā no maksimālās Līguma summas, kā arī Iznomātājs atlīdzina Nomniekam visus zaudējumus, kas tam radušies šī iemesla dēļ (tai skaitā arī nomas cenu starpību ar jauno iepirkumu). Līgumsods Iznomātājam jāsamaksā Nomnieka bankas kontā 5 (piecu) darba dienu laikā no Nomnieka piestādītā rēķina izrakstīšanas brīža. Par katru līgumsoda maksājuma kavēšanas dienu, Iznomātājs maksā Nomniekam 0,1% no maksājamās summas.

8.2. Visas domstarpības un strīdus, kas radušies Līguma izpildes gaitā, Līdzēji cenšas atrisināt sarunu ceļā. Strīdi un nesaskaņas, ko Līdzēji neatrisina sarunu ceļā, tiek izskatīti LR tiesību aktos noteiktajā kartībā.
8.3.	Visi Līguma grozījumi un papildinājumi ir sastādāmi, Līdzējiem rakstiski vienojoties, un ir pievienojami Līgumam kā pielikumi, un no to parakstīšanas dienas kļūst par Līguma neatņemamu sastāvdaļu. Tie ir saistoši abiem Līdzējiem.
8.4.	Šis līgums noformēts elektroniskā dokumenta veidā ar vienādu juridisko spēku latviešu valodā uz __ (skaits) lapām, Līguma 1 un 2 pielikums sastādīts uz ____ (skaits) lapām divos identiskos eksemplāros un parakstīts ar drošu elektronisko parakstu, kas satur laika zīmogu. Katra Puse glabā vienu šī līguma eksemplāru elektroniskā dokumentu formā.
9. Līdzēju rekvizīti:

	Iznomātājs:

Juridiskas personas nosaukums
Vienotais reģ.Nr. 
Juridiskā adrese:
Banka: 
Bankas kods: 
Bankas konta Nr: 




________________________________
Amats
Vārds uzvārds
	Nomnieks:

Jelgavas valstspilsētas pašvaldības iestāde „Kultūra”, 
Vienotais reģ.Nr. 90001282471
Juridiskā adrese: Krišjāņa Barona iela 6, Jelgava, LV-3001,
Banka: SEB Banka
Bankas kods: UNLALV2X008
Bankas konta Nr.: LV29UNLA0050001026977

(elektroniskais paraksts)
_______________________________________
Vadītājs Mintauts Buškevics




ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.
DOKUMENTA SPĒKĀ STĀŠANĀS DATUMS IR PĒDĒJĀ PIEVIENOTĀ ELEKTRONISKĀ PARAKSTA UN LAIKA ZĪMOGA DATUMS

